armvectores/hy_wikipedia_2023 huggingface dataset:
Իժևսկիե միներալնիե վոդի

«Իժևսկիե միներալնիե վոդի», «Իժմինվոդի» (ռուս.՝ Ижевские минеральные воды, Ижминводы, Իժևսկի հանքային ջրեր) բալնեոլոգիական առողջարան Ռուսաստանի Դաշնության Թաթարստանի Հանրապետությունում, Կամա գետի աջ ափին, Կազանից 300 կմ հեռավորության վրա։ Ամառը տաք է (հուլիսի միջին ջերմաստիճանը՝ 20 °C), ձմեռը՝ չափավոր ցուրտ (հունվարի միջին ջերմաստիճանը՝ -14 °C), տարեկան տեղումները՝ մոտ 450 մմ։ Գործում են առողջարաններ և ջրացեխաբուժարան։ Բուժամիջոցներն են՝ 12 հորատանցքի հանքային ջուրը, որի բաղադրությունն է՝

  
    
      
        
          M
          
            4
            ,
            7
          
        
        =
        
          
            
              S
              
                O
                
                  4
                
              
              x
              62
              C
              l
              38
            
            
              C
              a
              39
              (
              N
              a
              +
              C
              a
              )
              38
              M
              g
              33
            
          
        
      
    
    {\displaystyle M_{4,7}={\frac {SO_{4}x62Cl38}{Ca39(Na+Ca)38Mg33}}}
  
  
    
      
        T
        7
        ,
        
          3
          
            0
          
        
        C
        P
        h
        7
        ,
        4
      
    
    {\displaystyle T7,3^{0}CPh7,4}
  
(օգտագործվում է խմելու և տարաների լցման համար), և Վարզիյատչի առողջարանի տորֆային ցեխը։ Բուժվում են ստամոքսաղիքային համակարգի հիվանդություններով և նյութափոխանակության խանգարումներով տառապողները։


== Արտաքին հղումներ ==
Պաշտոնական կայք(ռուս.)
Ֆիլիպ Կրովինովիչ

Ֆիլիպ Կրովինովիչ (խորվ.՝ Filip Krovinović, օգոստոսի 29, 1995(1995-08-29), Զագրեբ, Խորվաթիա), խորվաթ պրոֆեսիոնալ ֆուտբոլիստ։ Ներկայումս հանդես է գալիս Բենֆիկայի կազմում։ Խաղում է հարձակվողական կիսապաշտպանի դիրքում։


== Ակումբային կարիերա ==


=== Զագրեբ ===
Կրովինովիչը Զագրեբի ակադեմիայի սան է։ Իր պրոֆեսիոնալ դեբյուտը նշեց 2013 թվականի ապրիլի 5-ին՝ փոխարինման մտնելով Դինամո Զագրեբի դեմ խաղում։ Օգոստոսի 7-ին նա 5 տարվա պայմանագիր կնքեց Զագրեբի հետ։ Իր առաջին հանդիպումը թիմի մեկնարկային կազմում անցկացրեց օգոստոսի 16-ին՝ Ռուդեշի դեմ խաղում։ Իր առաջին գոլը պրոֆեսիոնալ կարիերայում Կրովինովիչը խփեց սեպտեմբերի 18-ին՝ Սոլինի դեմ խաղում։ 2015 թվականի մայիսի 30-ին նա գոլի և գոլային փոխանցման հեղինակ դարձավ Իստրա 1961-ի դեմ խաղում՝ օգնելով իր թիմին հաղթել 4-0 հաշվով։ Զագրեբի առաջին թիմի կազմում Կրովինովիչը անցկացրեց 78 հանդիպում՝ դառնալով 13 գոլի և 6 գոլային փոխանցման հեղինակ։


=== Ռիու Ավի ===
2015 թվականի օգոստոսի 30-ին Կրովինովիչը 4 տարվա պայմանագիր կնքեց Ռիու Ավիի հետ։ Իր դեբյուտը ակումբի կազմում նշեց հոկտեմբերի 10-ին՝ Պորտուգալիայի լիգայի գավաթի Վիտորիա Գիմարայնշի դեմ խաղում։ Իր առաջին հանդիպումը Պորտուգալիայի առաջնությունում անցկացրեց նոյեմբերի 8-ին՝ փոխարինման մտնելով Մարիտիմուի դեմ խաղում։ Իր առաջին գոլը Ռիու Ավիի կազմում խփեց 2016 թվականի հունվարի 13-ին՝ Պորտուգալիայի գավաթի Էշտորիլ Պրայայի դեմ խաղում։ Իր երկրորդ գոլը խփեց հունվարի 20-ին՝ Բելենենսիշի դեմ Պորտուգալիայի լիգայի գավաթի խաղում։ 2015-16 մրցաշրջանում Կրովինովիչը անցկացրեց 17 հանդիպում՝ դառնալով 2 գոլի և 1 գոլային փոխանցման հեղինակ։
2016-17 մրցաշրջանում Կրովինովիչը ստացավ 10 համարի մարզաշապիկը՝ նախկին 23-ի փոխարեն։ Իր առաջին հանդիպումը եվրոպական առաջնություններում անցկացրեց 2016 թվականի հուլիսի 28-ին՝ Եվրոպայի Լիգայի 3-րդ փուլի Սլավիա Պրահայի դեմ խաղում։ Հոկտեմբերի 1-ին Կրովինովիչը գոլի հեղինակ դարձավ Էշտորիլ Պրայայի դեմ խաղում, սակայն Ռիու Ավին պարտվեց 1-2 հաշվով։ Դեկտեմբերի 18-ին նա գոլ խփեց Նասիոնալի դեմ խաղում՝ օգնելով իր թիմին հաղթել 2-1 հաշվով։ Ռիու Ավիի կազմում Կրովինովիչը անցկացրեց 50 հանդիպում բոլոր մրցաշարերում՝ դառնալով 7 գոլի և 4 գոլային փոխանցման հեղինակ։


=== Բենֆիկա ===
2017 թվականի հունիսի 14-ին Կրովինովիչը 5 տարվա պայմանագիր կնքեց Բենֆիկայի հետ։ Իր դեբյուտը ակումբի կազմում նշեց սեպտեմբերի 20-ին՝ Պորտուգալիայի լիգայի գավաթի Բրագայի դեմ խաղում։ Իր առաջին գոլը խփեց նոյեմբերի 18-ին՝ Պորտուգալիայի գավաթի Վիտորիա Սետուբալի դեմ խաղում։


== Միջազգային կարիերա ==
Կրովինովիչը ներկայացրել է Խորվաթիան մինչև 19 և մինչև 21 տարեկանների երիտասարդական հավաքականներում։


== Կարիերայի վիճակագրություն ==


=== Ակումբային վիճակագրություն ===
2018 թվականի օգոստոսի 18-ի դրությամբ


== Նվաճումներ ==


=== Ակումբային ===
Զագրեբ

Խորվաթիայի երկրորդ դիվիզիոն․ 2013–14


== Ծանոթագրություններ ==


== Արտաքին հղումներ ==
Կրովինովիչի պաշտոնական Ֆեյսբուքի էջը
Կրովինովիչը transfermarkt-ում
Կրովինովիչը soccerbase.com-ում
Կրովինովիչը WhoScored.com կայքում
Կրովինովիչը Բենֆիկայի պաշտոնական կայքում
Կրովինովիչը ՈՒԵՖԱ-ի պաշտոնական կայքում
Կրովինովիչը Խորվաթիայի ֆուտբոլի ֆեդերացիայի կայքում
Պոլ (Ավերոնի գավառ)

Պոլ (ֆր.՝ Paulhe), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 346 մարդ, բնակչության խտությունը` 73.31 մարդ/կմ²։ Բնակավայրը զբաղեցնում է 4.72 կմ² տարածք։


== Աշխարհագրություն ==
Գտնվում է Փարիզ քաղաքից 530 կմ հարավ, Թուլուզ քաղաքից` 150 կմ հյուսիս-արևելք, Ռոդեզ քաղաքից` 50 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 243 աշխատունակ (15-64 տարեկան)  բնակիչ, որոնցից ակտիվ էին 162-ը, իսկ ոչ ակտիվները` 81։ Ակտիվության ցուցանիշը կազմում է 66,7 %։ 162 աշխատունակ մարդկանցից աշխատել է 152 անձ (84 տղամարդ և 68 կին)։ Գործազուրկ են եղել 10 անձ (5 տղամարդ և 5 կին)։ 81 անաշխատունակներից 18-ը եղել են աշակերտներ կամ ուսանողներ, 46-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Муравейник (երգ)

Муравейник, «Կինո» ռոք խմբի երգը «Սև ալբոմից»։ Երգի հեղինակը Վիկտոր Ցոյն է։ Երգի դեմո-տարբերակը գրվել է Պլիենցիեմսում և թողարկվել «Սպիտակ ալբոմում» (հայտնի է նաև «Վերջին ձայնագրություններ» անվամբ)։


== Երգի անուն ==
«Սև ալբոմում» երգը թողարկվել է «Муравейник» անվամբ։ 
Վիկտոր Ցոյը  երգի համար հորինել  է նման անուն՝ «Ես չեմ սիրում, երբ ինձ ստում են»։ 


== Երգի պատմություն ==
1990 թվականի գարնանը Ցոյը ձայնագրել է երգի ակուստիկ տարբերակը մագնիտոֆոնի վրա։ Մինչ այդ երաժիշտը երկար ժամանակ փորձել է ստեղծել երգի լավագույն տարբերակը։ Նրա նոթատետրում երգի անվանումը «Ես չեմ սիրում, երբ ինձ ստում են» է։


== Երգի իմաստ ==
Պետրովայի կարծիքով՝ երգում նկատվում է մահվան առանձնացող սահմանումը։ Այստեղ չկա քաղաք բառի հստակ բառարանային իմաստ, բայց այն ունի մարդկանց բնակության վայրի իմաստ, փոխաբերական իմաստով «մրջնաբույնը» օգտագործվում է որպես քաղաք։ Այս երգում կան քաղաքային կյանքի տարրեր։ Ելենա Շաջանովան ստեղծագործության մեջ տեսել է քաղաքի կերպարը, որը ճանաչվում է իր բնորոշ գծերի և միջավայրի շնորհիվ։ Այն նաև ներկայացված է բնական գյուղական կյանքի իմաստի հետ կապված այլաբանությամբ։ Մրջյունը նաև համարվում է ավանդական ֆոլկլորային կերպար․ դա միջատ է «որի սիմվոլիզմը որոշվում է հոգնակիության հիմնական նշանով»։ «Կմեռնի» բայը, որը հանդես է գալիս որպես մահվան ներկայացուցիչն, ունի նվազեցված էմոցիոնալ-ոճային երանգավորում։


== Սև ալբոմ ==
«Սև ալբոմի» երգացանկում երգը զբաղեցնում է 7-րդ հորիզոնականը։


== Վերջին ձայնագրություններ ==
Գոյություն ունի երգի երկու տարբերակ՝ 1990 թվականի գարնանը ձայնագրված ակուստիկ տարբերակ և սևագիր տարբերակ։ Ակուստիկը զբաղեցնում է 12-րդ, իսկ սևագիրը՝ 10-րդ հորիզոնականը։


== Ձայնագրության մասնակիցներ ==
Վիկտոր Ցոյ՝ վոկալ, կիթառ
Յուրի Կասպարյան՝ կիթառ
Իգոր Տիխոմիրով՝ բաս կիթառ
Գրեգորի Գուրյանով՝ հարվածային երաժշտական գործիքներ
Յուրի Այզենշպիս՝ պրոդյուսեր


== Ծանոթագրություններ ==


== Արտաքին հղումներ ==
«Муравейник» YouTube-ում
Նախշիրղելե

Նախշիրղելե (վրաց.՝ ნახშირღელე), գյուղ Վրաստանում։ Գտնվում է Իմերեթի մարզի Թերջոլայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1432 մարդ։


== Ծանոթագրություններ ==
Հակոն VII թագավորի 100-ամյակին նվիրված մեդալ

Հակոն VII թագավորի 100-ամյակին նվիրված մեդալ,  Նորվեգիայի պետական պարգև։


== Պատմություն ==
Նորվեգիայի Հակոն VII թագավորի 100-ամյակին նվիրված միջոցառումը տեղի ունեցավ 1972 թ.-ի օգոստոսի 3-ին։ Այդ օրվան նվիրված հաստատվեց Հակոն VII թագավորի 100-ամյակին նվիրված հուշամեդալ։ Մեդալը նախատեսված է թագավորական ընտանիքի անդամներին, պետական պաշտոնյաներին և նորվեգական դեսպանատների աշխատողներին պարգևատրելու համար։


== Նկարագրություն ==
Մեդալը շրջանաձև է և պատրաստված արծաթից։ Վերին հատվածում պատկերված է թագավորական զինանշանը։ Դիմային հատվածում պատկերված է թագավորը, որի շուրջ գրված է «HAAKON 7 NORGES KONGE»:
Մեդալի հակառակ կողմում՝ կենտրոնում պատկերված է Հակոն VII թագավորի թագադրումը։
Մեդալի վերևի հատվածում՝ թագի վրա ամրացված է օղակ, որի միջոցով այն ամրացված է ժապավենին։
Մեդալի ժապավենը մետաքսից է, կարմիր գույնի, մեջտեղում հորիզոնական արծաթե սալիկով։ Սալիկի վրա գրված է «1872-1972»:


== Ծանոթագրություններ ==


== Աղբյուրներ ==
Աշխարհի պարգևները: (նորվեգերեն)
Kingdom of Norway: King Haakon VII's 100th Anniversary Medal. (անգլերեն)
Հայաստանի ճարտարագիտական ակադեմիա

Հայաստանի ճարտարագիտական ակադեմիա (ՀՃԱ), հասարակական, ինքնավար կազմակերպություն,  բնական, տեխնիկական և տնտեսական գիտությունների բնագավառների գիտնականների, գիտաշխատողների, արտադրության ղեկավարների և դիպլոմավորված մասնագետների գիտատեխնիկական միություն։


== Պատմություն ==
Ակադեմիան հիմնադրվել է 1992 թվականին ԽՍՀՄ ճարտարագիտական ակադեմիայի հայկական մասնաճյուղի հիման վրա՝ որպես Միջազգային ճարտարագիտական ակադեմիայի (ՄՃԱ) հիմնադիր և կոլեկտիվ անդամ։
Հայաստանի ճարտարագիտական ակադեմիայի հիմնական խնդիրն է առաջատար գիտնականների և ճարտարագետների ուժերի միավորմամբ իրականացնել առավել կարևոր և հեռանկարային հետազոտություններ և մշակումներ նոր տեխնիկայի, տեխնոլոգիաների և նյութերի ստեղծման համար, որոնք կապահովեն գիտության և տեխնիկայի գիտատեխնիկական առաջընթացը։
Հայաստանի ճարտարագիտական ակադեմիան 1998 թվականից նախաձեռնել է տարեկան 4 անգամ լույս տեսնող «Ինֆորմացիոն համակարգեր, տեխնոլոգիաներ և ղեկավարում» գիտատեխնիկական ժողովածուի հրատարակումը, 2004 թվականից Միջազգային ճարտարագիտական ակադեմիայի հետ համատեղ՝ «Հայաստանի ճարտարագիտական ակադեմիայի լրաբեր»-ի հրատարակումը։
Հայաստանի ճարտարագիտական ակադեմիայի կայացմանն աջակցել են Հայաստանի պետական ճարտարագիտական համալսարանը, Երևանի ճարտարապետության և շինարարության պետական համալսարանը, Խաչատուր Աբովյանի անվան հայկական պետական մանկավարժական համալսարանը, Հայաստանի պետական տնտեսագիտական համալսարանը, «Վիասֆեր-Տեխնոպարկ» ՓԲԸ-ն, «Հայռուսգազարդ» ՓԲԸ-ն, «Երևանի գարեջուր» ՓԲԸ-ն, «Ավանի աղի կոմբինատ» ՓԲԸ-ն, Մերձավանի ոգելից խմիչքների գործարանը, «Սապֆիր» ՓԲԸ-ն, Ատոմային էլեկտրաէներգիայի շահագործման հայկական գիտահետազոտական ինստիտուտը, ՌԴ «Էներգանաուկա» կոնցեռնը, «Աշտարակ կաթ» ՓԲԸ-ն, ՌԴ «Ստրոյսերվիզ» ՓԲԸ-ն, «Գ. Նազարյան և ընկերներ» ՍՊԸ։
Ակադեմիան մասնաճյուղեր ունի Հայաստանի Շիրակի և Լոռու մարզերում, Արցախում, ԱՄՆ-ում։


== ՀՃԱ-ի գիտատեխնիկական հիմնական ուղղություններ ==
Էկոնոմիկա և կառավարում
Էլեկտրատեխնիկա և սարքաշինություն
Էներգետիկա
Լեռնահանքային արդյունաբերություն
Ճարտարապետություն, քաղաքաշինություն և շինարարություն
Մեքենաշինություն և մետալուրգիա
Սննդի և թեթև արդյունաբերության տեխնոլոգիա
Ինֆորմատիկա, էլեկտրոնիկա և գիտական սարքաշինություն
Քիմիական, կենսաբանական և բնապահպանական տեխնոլոգիաներ
Ռազմաճարտարագիտական հիմնահարցեր և կոլեկտիվ անվտանգության  քաղաքական հայեցակարգեր


== Ծանոթագրություններ ==


== Արտաքին հղումներ ==
Պաշտոնական կայք Archived 2016-11-05 at the Wayback Machine.
Հմայակ Սնոպլյան

Հմայակ Հարությունի Սնոպլյան  (հոկտեմբերի 26, 1907(1907-10-26), Տուապսինսկի շրջան - դեկտեմբերի 27, 1985(1985-12-27), Կրասնոդարի երկրամաս, ՌԽՖՍՀ, ԽՍՀՄ), Խորհրդային Միության հերոս (փետրվարի 27, 1945), ավագ, ԽՄԿԿ անդամ 1938 թվականից։
1941 թվականի օգոստոսին զորակոչվել է կարմիր բանակ։ Մասնակցել է Բելառուսի, Լիտվայի ազատագրմանը, Արևելյան Պրուսիայում մղված մարտերին։ Եղել է ականանետային հաշվարկի հրամանատար, վաշտի կուսկազմակերպիչ։ Հերոսի կոչման արժանացել է Նեմանի գետանցման ժամանակ (1944 թվականի հուլիս) ցուցաբերած խիզախության և արիության համար։ 1945 թվականին զորացրվել է։
Պարգևատրվել է Լենինի և Կարմիր աստղի շքանշաններով։


== Գրականություն ==
Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1988. — Т. 2 /Любов — Ящук/. — 863 с. — 100 000 экз. — ISBN 5-203-00536-2.
Кубани славные сыны. Краснодар, 1985, кн. 2. / стр. 228.
Подвиги Героев Советского Союза. М., 1983. / стр. 47—52.
Դիույ

Դիույ, մահացածների թագավորություն կամ «դժոխք» չինական առասպելաբանության մեջ։ Պատկերացումը Դիույի մասին հիմնված է բուդդիստական «Նարակա» հայեցակարգի հետ համադրության վրա, որը չինական ավանդական պատկերացումն է մահից հետո կյանքի մասին։
Դիույը, որպես կանոն, պատկերվում է ընդհատակյա լաբիրինթոսի տեսքով, որը ունի տարբեր մակարդակներ և խցիկներ, որտեղ բանտարկված են մահացածների հոդին իրենց մեղքերը քավելու համար։ Դիույում մակարդակների կոնկրետ քանակը և դրա հետ կապված աստվածությունների թիվը կա բուդդայական և դաոսական մեկնաբանություններում։ Որոշները ասում են 3-4 դատարանների մասին, մնացածը հիշատակում «Դժոխքի 10 դատարանների» մասին, որոնցից յուրաքանչյուրը ղեկավարում է դատավորը, այլ չինական լեգենդներում պատմվում է «Դժոխքի 18 մակարդակների» մասին։ Յուրաքանչյուր դատավորը պետք է զբաղվի տարբեր ասպեկտների մեղքերի թողությամբ և իրավունք ունի դնել տարբեր պատիժներ; շատ ավանդույթներ պնդում են, որ մեղավորները տարբեր տանջանքների են ենթարկվում մինչև մահը, որից հետո նրանք նորից վերադառնում են նախնական վիճակին, այսինքն տանջանքները սկսվում են նորից։


== Դիույի հայեցակարգը ==
Ըստ դաոսիզմի բուդդիզմի գաղափարների և չինական ավանդական կրոնի Դիույը քավարան է, որը ծառայում է հոգուն պատժելու և վերաձևավորվելու համար` որպես ռեինկառնացիայի նախապատրաստում։ 
Որոշ ավելի հին չինական աղբյուրներում նշվում է մարդկանց մասին, ովքեր մահից հետո գնում են Դեղին ստորգետնյա Խուան Ցյուան աղբյուրի մոտ, դեպի Թայշան, Ցզյույուան, Ցզյուցյուան կամ Ֆենդու սարեր, որտեղ նրանց ճակատագիրը տրված է երկրային և լեռնային հեգիներին։ 4-6-րդ դարերում ձևավորվել է դաոսական պատկերացումներ ստորերկրյա թագավորության մայրաքաղաքի` Լոֆենի մասին, որը գտնվում է մի լեղան վրա աշխարհի ծայրին, ավելի ուշ ժամանակաշրջանում հայտնվում են հիշատակումներ երկնքի 6 պալատների մասին, որոնցից յուրաքանչյուրը ընդունում է մահացածների իր հոգիները։ 9-րդ դարում դաոսները նկարագրում են 24 ստորերկրյա դատարաններ, որոնք գտնվում են Ֆենդու լեռան վրա։ Այժմ Ֆենդուն և Թայշանի տաճարները վերածվել են տուրիստական տեսարժան վայրեր ներառյալ` դժոխքի գեղարվեստական պատկերները և հատմահու կյանքի պատկերները։ Նույն 9-րդ դարում բուդդիստները Չինաստանում ձևավորում են դժոխքի 10 սենյակների բաժանման գաղափարը։ Մոտավորապես 13-15-րդ դարերում ձևավորվել է պատկերացում ստորերկրըա թագավորության հիերարխիայի մասին, գլխավոր աստվածությունը ճանաչվել է Յուիյ-դին (Նեֆրիտե թագավոր)։


== Ծանոթագրություններ ==
Ենգուսներ

Ենգուսներ, գետ, հավանաբար Վանա լճի ավազանում, ոմանք նույնացնում են Ուրտարտուում հիշատակվող Ալաինք գետի հետ։


== Ծանոթագրություններ ==
Տոմսկի պատմության թանգարան

Տոմսկի պատմության թանգարան, թանգարան, կառուցված 1997 թվականի հուլիսի 16-ին` Տոմսկի քաղաքական վարչության որոշմամբ։


== Պատմություն ==
Տոմսկի պատմության թանգարանը ստեղծվել է 1997 թվականի հուլիսի 16-ին` Տոմսկ քաղաքի վարչության հրամանով։ Շենքի վերակառուցումը, հավաքածուի ձևավորումը և այլ նախապատրաստական աշխատանքներ ընթացել են 6 տարի։ 2003 թվականի հունիսի 7-ին տոնական մթնոլորտում  թանգարանը բաց էր այցելելու համար։ Այցելուների ուշադրությունը դարձավ առաջին ժամանակավոր ցուցահանդես` «Հին Տոմսկի դիմանկարը», իսկ մեկ տարի անց թանգարանում բացվեց մշտական ցուցահանդես` «Տոմսկի առաջին դարը»։


== Թանգարան ==
Ներկայումս  թանգարանն ունի ցուցանմուշների  ծավալուն հավաքածու, մոտ 4206 պահեստային միավոր։ Թանգարանը բաց է ամենօրյա այցելության համար ժամը 10:00-ից մինչև 19:00-ն բացի կիրակիից, մուտքի տոմսի արժեքը տատանվում է 15-ից 105 ռուբլու սահմաններում։


== Հուշահամալիր Տոմսկի հիմնադրման վայրում ==
Հուշահամալիրը իրենից ներկայացնում է երկաթե կոթող, որը տեղադրված է Տոմսկի հիմնադրման վայրում։ Այն տեղադրվել է 1966 թվականին։


=== Տոմսկի բերդ ===
Տոմսկի բերդը հիմնվել է 1604 թվականին ռուս կայսր Բորիս Գոդունովի հրամանով, մի քանի անգամ վերակառուցվել է և ապամոնտաժվել է XVIII դարում։ 2004 թվականին թանգարանի տարածքում տեղի է ունեցել Տոմսկ ամրոցի Սպասկյան աշտարակի վերակառուցումը, ինչպես նաև տարասյան պատի մի մասը ։


== Շենք ==

Թանգարանի շենքը կառուցվել է 1856 թվականին ինժեներ Վ.Կ. Ֆադեեվի նախագծով, նախկինում այդ շենքում էր գտնվում նաև Կիռակի մասնավոր ոստիկանության վարչությունը։


=== Աշտարակ ===
Քաղաքում հրդեհային իրավիճակը դիտարկելու համար շենքի հետ միաժամանակ կառուցվել է հրշեջ աշտարակ։ Աշտարակում  շուրջօրյա գտնվել են  սատինելներ, հրդեհները ազդանշանելու համար օգտագործվում էին կարմիր, կապույտ և սպիտակ ազդանշաններ․ քաղաքի յուրաքանչյուր թաղամասում նշանակվել է ազդանշանների սեփական համադրություն, օրինակ` երեք կարմիր լույսը ազդանշան էին տալիս, որ Ուկրեսենսկի շրջանում հրդեհ է։ Աշտարակը գործել է մինչև XX դարի 60-ական թվականները և ապամոնտաժվել՝ կապված պահակային ծառայության լուծարման հետ։ Թանգարանի բացումից առաջ աշտարակը վերականգնվեց և ներկայումս օգտագործվում է որպես քաղաքում միակ սարքավորված դիտորդական տախտակամած։ 2006 թվականին դիտորդական տախտակամածի վրա հուշարձան է տեղադրվել ի հիշատակ նախկինում գործող պահակային ծառայության, որը բնակիչները հետագայում անվանեցին Աթանասիուս։


== Թանգարանի լոգոն ==

Թանգարանի լոգոյում պատկերված է մի առասպելական արարած, որը կոչվում է Դինոտերիա, նրա պատկերը հայտնաբերվել է հնագետ Մարիա Չեռնայայի կողմից Հարության բլրի վրա հայտնաբերված  վառարանների հախճասալիկներին։


== Ծանոթագրություն ==


== Արտաքին հղումներ ==
Официальный сайт
Музей истории Томска на официальном портале МО «Город Томск»
Музей истории Томска сайте http://relax.ngs70.ru
Музей истории Томска на сайте http://gorod70.ru/
Музей истории Томска на портале http://tomsk.ru/
Կամենկա (գյուղ, Զադոնսկի շրջան)

Անվան այլ կիրառումների համար տե՛ս՝ ԿամենկաԿամենկա (ռուս.՝ Каменка), գյուղ Ռուսաստանի, Լիպեցկի մարզի Զադոնսկի շրջանի կազմում։
Բնակչությունը 1997 թվականին գրանցված տվյալներով կազմում էր 234 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վուլֆ Հաաս

Վուլֆ Հաաս (գերմ.՝ Wolf Haas, դեկտեմբերի 14, 1960(1960-12-14)[…], Maria Alm, Zell am See District, Զալցբուրգ, Ավստրիա), ավստրիացի գրող։


== Կենսագրություն ==
Վուլֆ Հաասը ծնվել է 1960 թվականի դեկտեմբերի 14-ին, Մարիա Ալմում։ 1970-1979 թվականներին սովորել է կաթոլիկ գիմնազիայում։ Այն ավարտելուց հետո Հաասը Զալցբուրգի համալսարանում ուսումնասիրել է հոգեբանություն, գերմանագիտոթյուն և լեզվաբանություն։ 1988 թվականից մինչև 1990 թվականը դասավանդել է Սուոնսի համալսարանում։
Առաջին վեպը` «Auferstehung der Toten»-ը, գրվել է 1996 թվականին։


== Մրցանակներ ==
2006 թվական` Վիլհելմ Ռաաբե մրցանակ


== Աշխատանքներ ==


=== Պատմվածքներ ===
Brenner detective stories (Բրենների դետեկտիվ պատմություններ).
Auferstehung der Toten (Zell am See), Rowohlt, Reinbek 1996, 3-499-22831-9
Der Knochenmann (Klöch in Styria), Rowohlt, Reinbek 1997, 3-499-22832-7
Komm, süßer Tod (Vienna), Rowohlt, Reinbek 1998, 3-499-22814-9
Silentium! (Salzburg), Rowohlt, Reinbek 1999, 3-499-22830-0
Wie die Tiere (Vienna), Rowohlt, Reinbek 2001, 3-499-23331-2
Das ewige Leben (Graz), Hoffmann und Campe, Hamburg 2003, 3-492-24095-X
Der Brenner und der liebe Gott, Hoffmann und Campe, Hamburg 2009, 978-3-455-40189-9
Brennerova, Hoffmann und Campe, Hamburg 2014, 978-3-455-40499-9
Ausgebremst - Der Roman zur Formel 1, Rowohlt, Reinbek 1998, 3-499-22868-8
The weather fifteen years ago (Das Wetter vor 15 Jahren, 2006), Hoffmann und Campe, Hamburg 2006, 3-455-40004-3
Verteidigung der Missionarsstellung. Hoffmann und Campe, Hamburg 2012, 978-3455404180


=== Ոչ գեղարվեստական ===
Sprachtheoretische Grundlagen der Konkreten Poesie. Akademischer Verlag Heinz, Stuttgart 1990 3-88099-237-1
Die Liebe in den Zeiten des Cola-Rauschs, Verlag Tauschzentrale, Wien 1993, 3-901352-01-5


=== Մանկական գրքեր ===
Die Gans im Gegenteil. Hoffmann und Campe, Hamburg 2010 3-455-40286-0


== Ծանոթագրություններ ==


== Գրականություն ==
Helga Schreckenberger, "Wolf Haas's Brenner Novels - Austrian Adaptations and Transformations of the American Detective Story Archived 2016-03-04 at the Wayback Machine.", in Internet-Zeitschrift für Kulturwissenschaften, Number 17, Februar 2010.


== Արտաքին հղումներ ==
Interview with Wolf Haas in the newspaper Welt am Sonntag, January 2, 2011 [1]
Դիբրովսկի գյուղական խորհուրդ (Միրգորոդսկի շրջան)

Անվան այլ կիրառումների համար տե՛ս՝ Դիբրովսկի գյուղական խորհուրդ (այլ կիրառումներ)Դիբրովսկի գյուղական խորհուրդ  (ուկրաիներեն՝ Дібрівська сільська рада), Ուկրաինայի Պոլտավայի մարզի Միրգորոդսկի շրջանում։
2001 թվականի տվյալներով Դիբրովսկի գյուղական խորհրդում բնակվում էր 1599 մարդ։ Խորհրդում կա 8 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Զուբովշչինա (գյուղ, Յարցևսկի շրջան)

Անվան այլ կիրառումների համար տե՛ս՝ ԶուբովշչինաԶուբովշչինա (ռուս.՝ Зубовщина), գյուղ Ռուսաստանի, Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քլեբուի համայնք

Քլեբու (նորվ.՝ Klæbu), համայնք Նորվեգիայի Սյոր Թրյոնդելագ կոմսությունում։ Վարչական կենտրոնը Քլեբու քաղաքն է։ Պաշտոնական լեզուն համարվում է  Բուկմոլը։ Զբաղեցնում է 186.36 կմ² տարածք։
Համայնքը ստեղծվել է 1838 թվականի հունվարի 1-ին։ Անվան սկզբնամասը՝ kleppr, նշանակում է ժայռոտ բլուր, իսկ վերջավորությունը՝ bú, նշանակում է գյուղական շրջան։
Համայնքի տարածքում ակտիվ գործունեություն է իրականացնում Նորվեգական եկեղեցին, որն այստեղ ունի 1790 և 1974 թվականներին կառուցված երկու եկեղեցի։


== Զինանշան ==
Քլեբուի համայնքի զինանշանը հաստատվել է 1983 թվականի հուլիսի 8-ին և իրենից ներկայացնում է կապույտ ու արծաթագույն վահան, ներքևի մասը սուր, որի վրա պատկերված է Նիդելվա գետի ջրվեժը խորհրդանշող գույների համադրություն։


== Բնակչություն ==
Համաձայն 2010 թվականի մարդահամարի տվյալների՝ Քլեբուի համայնքում բնակվում է 5,801 մարդ։ Վերջին 60 տարում բնակչության թվաքանակի կրկնակի աճ է գրանցվել։


== Աշխարհագրություն ==
Քլեբուի համայնքի տարածքով հոսում է Նիդելվա գետը։ Կան բազմաթիվ լճեր։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Համայնքի վիճակագրական տվյալները վերցված Նորվեգիայի վիճվարչությունից: Archived 2011-05-14 at the Wayback Machine. (նորվեգերեն)
Փերիզե

Փերիզե, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սաճուրղուլիո

Սաճուրղուլիո (վրաց.՝ საჭურღულიო), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։


== Աշխարհագրություն ==
Աշխարհագրորեն Սաբեճվայո գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 160 մետր բարձրության վրա։
Օիրեմեը շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Սաճուրղուլիոյի հեռավորությունը կազմում է 16 կմ։


== Բնակչություն ==
Ըստ 2014 թվականի մարդահամարի տվյալների՝ Սաբեճվայոյի բնակչությունը կազմում է 88 մարդ։ Գյուղի բնակչության ճնշող մեծամասնությունը վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։


== Տես նաև ==
Սամեգրելո և Զեմո-Սվանեթ
Զուգդիդի շրջան


== Ծանոթագրություններ ==
Փոխան

Փոխան, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Արածանիի Մանկասար վտակի միջին հոսանքի ափին, Ալաշկերտ քաղաքից 35 կմ հարավ-արևելք։


== Բնակչություն ==
1878 թվականին ուներ 40 տուն։ XX դարի սկզբին ուներ 11 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սայմոն Ֆրենսիս

Սայմոն Ֆրենսիս (փետրվարի 16, 1985(1985-02-16), Նոթինգհեմ, Նոթթինգեմշիր, Անգլիա, Միացյալ Թագավորություն), անգլիացի ֆուտբոլիստ, Բորնմութ ակումբի պաշտպան։


== Կարիերա ==
Սայմոնը ծնվել է Նոթինգհեմում։ Նա սկսել է ֆուտբոլ խաղալ «Նոթինգհեմ ֆորում» և «Նոթս Կաունտ»-ի երիտասարդական կաումբների կազմում։ 2002 թվականին տեղափոխվել է «Բրեդֆորդ Սիթի» ակումբ, որի կազմում նա իր դեբյուտը կատարեց 2002 թվականի նոյեմբերի 16-ին «Նոտինգեմ անտառ» ակումբի դեմ խաղի ժամանակ։
2004 թվականին տեղափոխվել է «Շեֆֆիլդ Յունայթեդ» ակումբի կազմ, որի կազմում խաղացել է ընդհանուր 12 խաղ։  2005/06 մրցաշրջանում նա վարձավճարով տեղափոխվել է «Գրիմսբ թաուն» ակումբի կազմ և Տրանմիր Ռովերս։
2006 թվականի  հունիսի 13-ին տեխափոխվել է «Սուտենդ Յունայթեդ» ակումբի կազմ, կնքելով 3 տարվա պայմանագիր։
2010 թվականի  հուլիսի 30-ին տեղափոխվեց «Չարլտոն Ատլետիկ» ակումբի կազմը։
2011 թվականի նոյեմբերի 7-ին վարձավճարով  տեղափոխվել է «Բորնմութ» ֆուտբոլային ակումբ։ 2012 թվականի հունվարին գնվել է ակումբի կողմից։ Ֆրենսիսը օգնել է Բորնմութին դուրս գալ Չեմպիոնշիպ։  2014 թվականին Սայմոնը  նոր պայմանագիր է կնքել ակումբի հետ, երեք տարի ժամկետով։


== Ելույթների վիճակագրություն ==
2015 թվականի հունիսի 31-ի դրությամբ


== Ծանոթագրություններ ==


== Արտաքին հղումներ ==
Ցուցանիշները soccerbase.com կայքում (անգլ.)
Լեոնարդ Ռոզենման

Լեոնարդ Ռոզենման (անգլ.՝ Leonard Rosenman, սեպտեմբերի 7, 1924(1924-09-07), Բրուքլին, Նյու Յորք, Նյու Յորք, ԱՄՆ - մարտի 4, 2008(2008-03-04)[…], Վուդլենդ Հիլզ, Լոս Անջելես, Կալիֆոռնիա, ԱՄՆ), կինոյի, հեռուստատեսության և թատրոնի ամերիկացի կոմպոզիտոր։ «Օսկար» և «Էմմի» մրցանակների դափնեկիր է։


== Կյանք և կարիերա ==
Լեոնարդ Ռոզենմանը ծնվել է Բրուքլինում, Նյու Յորքում։ Երկրորդ համաշխարհային պատերազմի ժամանակ ծառայել է Խաղաղ օվկիանոսի ռազմաօդային ուժերում, երաժշտության ասպարեզում բակալավրի աստիճան է ստացել Բերքլիի Կալիֆոռնիայի համալսարանում։ Սովորել է նաև Առնոլդ Շյոնբերգի, Ռոջեր Սեշենսի և Լուիջի Դալապիկոլի հետ։
Ռոզենմանի վաղ աշխատանքների մեծ մասը ներառված են Ջեյմս Դինի «Դրախտից դեպի արևելք» (1955) և «Առանց պատճառի խռովարարը» (1955) ֆիլմերում։  Նա շարունակել է երաժշտություն ստեղծել «Ֆանտաստիկ ճամփորդություն» (1966), «Մատանիների տիրակալը» (1978) ֆիլմի առաջին անիմացիոն մշակումների, «Կրոս ճիչ» (1983) և «Աստղային ճանապարհ 4. ճանապարհորդություն դեպի տուն» ֆիլմերի համար։ Նա նաև երաժշտություն է գրել «Պաշտպաններ», «Աղջամուղջային գոտի», «Գիբսվիլլ» և «Բժիշկ Մարկուս Էլբին» հեռուստասերիալների համար։ Նրա գրեթե ամբողջ ստեղծագործությունն օգտագործվել է 1960-ականներին Երկրորդ համաշխարհային պատերազմի մասին նկարահանված «Մարտ» հեռուստասերիալի համար։
Ռոզենմանը 70 տարեկան հասակում հիվանդացել է ճակատաքունքային հիվանդությամբ, որը նման է Ալցհայմերի հիվանդությանը։
Մահացել է 2008 թվականի մարտի 4-ին, սրտի կաթվածից, Վուդլենդ-Հիլզում, Կալիֆոռնիայում։


== Ծանոթագրություններ ==


== Արտաքին հղումներ ==
Լեոնարդ Ռոզենման Internet Movie Database կայքում
Leonard Rosenman Turns 80 — Film Music Society (September 7, 2004)
Leonard Rosenman Remembered — Film Music Society (May 1, 2008)
Guide to the Leonard Rosenman Papers at NYU's Fales Library
Նարնջի ծառեր (կտավ)

Նարնջի ծառեր (ֆր.՝ Les orangers, անգլ.՝ The Orange Trees), ֆրանսիացի գեղանկարիչ Գյուստավ Կայբոտի կտավը՝ ստեղծված 1878 թվականին։ Նկարի չափերն են 155×117 սմ։


== Պատմություն ==
Կտավում պատկերված է Կայբոտների ընտանեկան կալվածքը Փարիզի ծայրամասում՝ Իերում (Yerres)։ Կալվածքը նկարչի հայրը գնել էր 1860 թվականին և վաճառել 1878 թվականին. հենց նույն տարում Կայբոտը ստեղծել է այս նկարը, իսկ նկարչի մայրը՝ մահացել։ Ներկայումս Կայբոտների կալվածքը և այգին Իեր քաղաքի սեփականությունն են և բաց են բոլոր այցելուների համար։
Կտավը Հյուսթոնի գեղարվեստի թանգարանի հավաքածուի մաս է 1999 թվականից՝ Ջոն Ա. Բեկի և Օդրի Ջոնս Բեկի 47 աշխատանքների հետ (John A. and Audrey Jones Beck Collection)։ Այս հավաքածուից որոշ նկարներ թանգարանի սրահներում ցուցադրվել են և ավելի վաղ՝ սկսած 1974 թվականից։


== Նկարագրություն ==

Առջևի պլանում պատկերված է աթոռին նստած մարդ, որ նկարին նայողին մեջքով է շրջված։ Նա նկարչի եղբայրն է՝ Մարսիալ Կայբոտը (Martial Caillebotte), որը հանգստանում է նարնջի ծառերի ստվերում։ Հեռվում՝ աթոռներով սեղանի հարևանությամբ՝ ծառի տակ, կանգնած է երիտասարդ աղջիկ։ Աղջիկը նրանց զարմուհին է՝ Զոեն (Zoë)։ Նկարում պատկերված է նարնջենիների սաղարթի միայն ներքևի հատվածը։ Հետին պլանում երևում է այգու՝ արևի ճառագայթներով ողողված ծառուղին, որ ձգվում է ծաղկամարգերի կողքով։ Ծառուղու եզրին շուն է պառկած։
Ինչպես նշել է Կայբոտի արվեստի ուսումնասիրող Կիրկ Վարնեդոն, նկարը իր չափերով և ոճով ավելի շուտ համապատասխանում է իմպրեսիոնիզմի՝ 1860-ական թվականների շրջանին, ոչ թե 1870-ականներին, երբ ստեղծվել է այն։


== Ծանոթագրություններ ==


== Արտաքին հղումներ ==
Գյուստավ Կայբոտ, «Նարնջի ծառեր»
Եվրոպական գեղանկարչություն։ Գյուստավ Կայբոտ, «Նարնջի ծառեր»
Վալդեմորո

Վալդեմորո (իսպ.՝ Valdemoro), քաղաք և մունիցիպալիտետ Իսպանիայում՝ Կատալոնիայի ինքնավար մարզի կազմում։ Մունիցիպալիտետը գտնվում է Կամառկա-Սուռ շրջանում։ Տարածքը կազմում է 64,2 կմ²։ Բնակչությունը՝ 65922 մարդ (ըստ 2010 թվականի)։


== Պատկերասրահ ==

		
		
		
		
		
		
		
		
		
		
		
		
		
		
		


== Արտաքին հղումներ ==
էջ(չաշխատող հղում)
Ayuntamiento de Valdemoro
Información turística Archived 2007-11-09 at the Wayback Machine.
Instituto Nacional de Meteorología Archived 2008-02-05 at the Wayback Machine.
Դեֆանովկա

Դեֆանովկա (ռուս.` Дефановка), գյուղ  Ռուսաստանի Դաշնության Կրասնոդարի երկրամասի Տուապսեի շրջանում, Դեֆան և Շափսուղո գետերի միախառնման վայրում։ Գտնվում է Տուապսեից 42 կմ հյուսիս-արևմուտք, ծովի մակարդակից 69 մ բարձրության վրա։ Մտնում է Ջուբգայի քաղաքային բնակավայրի կազմի մեջ։


== Բնակչությունը ==
Գյուղում բնակվում են ռուսներ, հայեր, մոլդովացիներ և այլ ազգերի ներկայացուցիչներ։ 1864 թվականին այնտեղ ապրում էր 48 ընտանիք և 346 մարդ։ 1905 թվականին գյուղն ուներ 122 տուն, որտեղ բնակվում էին ռուսներ։ 1972 թվականին գյուղն ուներ 396 տուն, իսկ 1989 թվականին գյուղում ապրում էր 1817 մարդ, որից 1384 ռուսներ, 296 հայեր, 47 ուկրաինացիներ, 45 հույներ և 15 մոլդովացիներ։

Բնակիչներն զբաղվում են այգեգործությամբ և բանջարաբուծությամբ։ Գյուղն ունի միջնակարգ դպրոց, ակումբ, գրադարան և պոլիկլինիկա։


== Պատմությունը ==
Ստանիցա Դեֆանսկայան հիմնադրվել է 1860-1864 թվականներին` Շափսուղական ափային գումարտակի կողմից, գեներալ Ֆելիքս Սումարոկով-Էլստոնի հրամանատարության ներքո։ Ստանիցայի առաջին ատամանը եղել է յասավուլ Գապոնենկոն։ 1870 թվականին, Շափսուղական գումարտակի կազմալուծումից հետո, ստանիցան վերածվել է գյուղի` Դեֆանովսկայա անունով։
Հայերը եկել են Սամսունի շրջակայքի գյուղերից` 1880 թվականին։


== Ծանոթագրություններ ==


== Արտաքին հղումներ ==
Բնակչության` 2010 թվականի համառուսական հաշվառումներ Archived 2014-05-17 at the Wayback Machine.
Տուապսեի շրջանի գյուղերի կազմավորման պատմություն
Պեդլոեգի

Պեդլոեգի (ռուս.՝ Педлоеги), գետ Ռուսաստանում, հոսում է Կարելական ինքնավար հանրապետությունում։ Թափվում է Շոտօզերո Շույա լիճ։ Գետի երկարությունը 8,9 կմ է, ավազանի տարածքը 47,6 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Շույա, գետի ենթաավազանը Սվիր։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100112102000014431
Հիդրոլոգիական ուսումնասիրությունների կոդը - 102001443
Ավազանի կոդը - 01.04.01.001
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Զավեն Վարդանյան (կլառնետահար)

Անվան այլ կիրառումների համար տե՛ս՝ Զավեն Վարդանյան (այլ կիրառումներ)Զավեն Ղևոնդի Վարդանյան (հունվարի 8, 1907(1907-01-08), Հաջիվար, Բաբեկի շրջան, Ադրբեջան - ապրիլի 25, 1977(1977-04-25), Մոսկվա, ԽՍՀՄ), հայ խորհրդային երաժշտագետ, մանկավարժ, երաժշտական-հասարակական գործիչ, կլառնետահար։ ՀԽՍՀ վաստակավոր արտիստ (1940)։ 


== Կենսագրություն ==
1936 թվականին ավարտել է Լենինգրադի կոնսերվատորիայի Ա․ Վ․ Բերեզինի կլառնետի դասարանը և պատմատեսական ֆակուլտետը (Ռ․ Ի․ Գրուբերի դասարան)։ Համամիութենական մրցույթի դափնեկիր (1935)։ 1936-1948 թվականներին դասավանդել է Երևանի կոնսերվատորիայում (երաժշտության պատմություն և կլառնետ, 1940 թվականից դոցենտ) Միաժամանակ Հայֆիլհարմոնիայի տնօրեն (1938-1941), 1942 թվականից ՀՍՍՀ Մինիստրների խորհրդին առընթեր Արվեստի գործերի վարչության պետ։ 1947-1948 թվականներին ՀԿ(բ) կ ԿԿ Պրոպագանդայի և ագիտացիայի բաժնի արվեստի սեկտորի վարիչ։ 1956 թվականից՝ ԽՍՀՄ կուլտուրայի մինիստրության Ուսումնական հաստատությունների վարչության, 1958 թվականից՝ Երաժշտական հիմնարկությունների բաժնի (1963-ից՝ վարչության) պետ։ Մինիստրության կոլեգիայի անդամ (1956 թվականից)։ Հեղինակ է բազմաթիվ երաժշտագիտական հոդվածների։ Գուրգեն Բորյանի հետ գրել է Ա․ Բաբաևի «Արծվաբերդ» և «Պաղտասար աղբար» օպերաների լիբրետոները։
Բանկ օֆ Ամերիկա մարզադաշտ

Բանկ օֆ Ամերիկա մարզադաշտը (անգլ.՝ Bank of America Stadium), գտնվում է ԱՄՆ-ի Հյուսիսային Կարոլինա նահանգի Շառլոտ քաղաքում։ Հանդիսանում է «Կարոլինա Պանթերս» ֆուտբոլային ակումբի տնային խաղադաշտը։ 2002 թ.-ից սկսած այստեղ անց են կացվում նաև ամերիկյան ֆուտբոլի «Բելկ Բոուլ» կոչվող քոլեջային թիմերի մրցաշարը, տեղի են ունեցել նաև ֆուտբոլային ակումբի «ACC-ի առաջնություն» մրցաշարի 2010-2011 թթ. խաղարկությունները։ Մարզադաշտը տեղավորում է 73 778 հանդիսականի։
Մարզադաշտը 1994 թ. բացվեց Կարոլինաս մարզադաշտ (անգլ.՝ Carolinas Stadium) անվամբ։ 1996 թ. շվեդական «Էրիքսոն» տելեկոմունիկացիոն ընկերությունը 10 տարով գնեց մարզադաշտի անվանման իրավունքները՝ վճարելով 25 միլիոն դոլար։ 2004 թ. Էրիքսոն մարզադաշտ (անգլ.՝ Ericsson Stadium) անվանումը վերագնվեց «Բանկ օֆ Ամերիկա» կորպորացիայի կողմից 20 տարով։ Դրանից հետո մարզադաշտին անվանում էին նաև հասարակայնորեն առավել հայտնի «Դը Վոլտ» (անգլ.՝ The Vault` պահեստ կամ ապաստարան) ձևով։
Մշակութային միջոցառումներից առավել աչքի է ընկնում 1997 թ. օգոստոսի 10-ին կայացած «Ռոլինգ Սթոունզի» համերգը։


== Արտաքին հղումներ ==
Պաշտոնական կայք Archived 2008-12-06 at the Wayback Machine.
Queen (ալբոմ)

Queen (Քուին), անգլիական Քուին ռոք խմբի առաջին ստուդիական ալբոմը, որը թողարկվել է 1973 թվականի հուլիսի 13-ին։ Ալբոմը վաճառվել է 500,000 օրինակով միայն Ամերիկայի Միացյալ Նահանգներում և արժանացել է ոսկե հավաստագրում։ Մեծ Բրիտանիայում այն վաճառվել է 100,000 օրինակով զբաղեցնելով 23-րդ հորիզոնականը բրիտանական չարթերում։


== Երգացանկ ==
Keep Yourself Alive - 3։46 - (Բրայան Մեյ)
Doing All Right - 4։10 - (Մեյ, Թիմ Ստաֆել)
Great King Rat - 5։41 - (Ֆրեդի Մերկուրի)
My Fairy King - 4։07 - (Մերկուրի)
Liar - 6։26 - (Մերկուրի)
The Night Comes Down - 4։24 - (Մեյ)
Modern Times Rock 'n' Roll - 1։48 - (Ռոջեր Թեյլոր)
Son and Daughter - 3։19 - (Մեյ)
Jesus - 3։45 - (Mercury)
Seven Seas of Rhye - 1։10 - (Մերկուրի)


== Հիթ-շքերթներ ==


== Ծանոթագրություններ ==
Սան Վիտո սուլլո Յոնիո

Սան Վիտո սուլլո Յոնիո (իտալերեն՝ San Vito sullo Ionio), կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 1822 մարդ (2012 թ.), բնակչության խտությունը կազմում է 106,12 մարդ/կմ²։ Զբաղեցնում է 17 կմ² մակերես տարածք։
Փոստային ինդեքսն է՝ 88067։ Հեռախոսային կոդը՝ (+39) 0967։
Բնակավայրի հովանավոր սուրբ նահատակ Վիտոն է։ Բնակավայրի տոնը նշվում է հունիսի 15-ին։
Հարևան բնակավայրերն են Կապիստրանո, Չենադի, Կիարավալե Չենտրալե, Մոնտերոսո Կալաբրո, Օլիվադի, Պետրիցի և Պոլիա կոմունաները։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Ճաշլեթ

Ճաշլեթ (վրաց.՝ ჭაშლეთი), գյուղ Վրաստանում։ Գտնվում է Իմերեթի մարզի Ծղալտուբոյի շրջանում։


== Դիրք ==
Գյուղը գտնվում է ծովի մակարդակից 640 մետր բարձրության վրա։ Շրջկենտրոն Ծղալտուբոից հեռու է 67 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 76 մարդ։


== Ծանոթագրություններ ==
Բրան (այլ կիրառումներ)

Բրան, կարող է վերաբերել՝

Բրան - համայնք (կոմունա) Ֆրանսիայում
Բրան - համայնք Ֆրանսիայում, Պուատու Շարանտա մարզի Ծովափնյա Շարանտի գավառում
Յունգա

Յունգա 
Յունգա ՝գետ Ռուսաստանում, հոսում է Առխանգելսկի շրջան։
Գետաբերանը տեղադրված է Վաենգա գետի ափին 99 կմ հեռավորության վրա։ Գետի երկարությունը 83 կմ է։
։

Օրենսգրքի ջրային մարմնի պետական ջրային ռեգիստր -03020300412103000032877
Օրենսգիրքը հիդրոլոգիական ուշադրությունը կենտրոնում -103003287
Կոդը լողավազանի - 03.02.03.004
Միավորների ծավալների վրա GI - 03


== Ծանոթագրություններ ==
Տորելլա դել Սաննիո

Տորելլա դել Սաննիո  (իտալերեն՝ Torella del Sannio), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 813 մարդ, բնակչության խտությունը կազմում է 56 մարդ/կմ²։ Զբաղեցնում է 16 կմ² մակերես։ Փոստային ինդեքս՝ 86028, հեռախոսային կոդ՝ +39 0874։
Կոմունայի հովանավորն է Սուրբ նահատակ Կլիմենտը։ Տոնակատարությունը հոկտեմբերի 15-ին է։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0874 76204


== Արտաքին հղումներ ==
Բնակավայրի գլխավոր կայք (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Դմիտրիևսկոե (գյուղ, Կրասնոբակովսկի շրջան)

Դմիտրիևսկոե (ռուս.՝ Дмитриевское), գյուղ Ռուսաստանի Նիժնի Նովգորոդի մարզի Կրասնոբակովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրբ Աստվածածին եկեղեցի (Սագարեջո)

Սուրբ Աստվածածին եկեղեցի, հայկական առաքելական ավերված եկեղեցի Վրաստանի Կախեթի մարզի Սագարեջոյի շրջանի Սագարեջո քաղաքում։


== Պատմություն ==
Եկեղեցու մասին քիչ տեղեկատվություն է հայտնի։ Կառուցման թվականը անհայտ է։ 1818 թվականի վավերագրերից մեկում գրված է, որ այն կառուցվել է իշխան Ավետիք Բեհբուդյանի ֆինանսավորմամբ։
19-րդ  դարում Բեհբուդյան տոհմի ներկայացուցիչները հին եկեղեցու տեղում կամ որպես շարունակություն կառուցել են նոր եկեղեցի։ Եկեղեցու մասին առկա են բազմաթիվ վկայություններ 19-րդ դարի վավերագրերում։
1914 թվականին եկեղեցուն կից բացվել է հայկական դպրոց։
Սուրբ Աստվածածին եկեղեցին գործել է մինչև 1923 թվականը, որից հետո փակվել է։ Փակվելուց կարճ ժամանակ անց ամբողջությամբ քանդվել է և տեղում հիվանդանոց կառուցվել։
Եկեղեցում պահվել են բազմաթիվ արժեքավոր եկեղեցական իրեր՝ հին ձեռագրեր, գրքեր, խորհրդատետր, սրբապատկեր, արծաթե սկիհ, աշտանակ, շուրջառ և այլն։


== Տես նաև ==
Սագարեջոյի Սուրբ Աստվածածին եկեղեցու դպրոց


== Ծանոթագրություններ ==
Մանսիլիա դե լա Սիեռա

Մանսիլիա դե լա Սիեռա  (իսպ.՝ Mansilla de la Sierra), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Անգիանո շրջանի (կոմարկայի) կազմի մեջ։ Զբաղեցնում է 84,76 կմ2 տարածք։ Բնակչությունը կազմում է 65 մարդ (2010 թվականի տվյալներով)։ Գտնվում է պրովինցիայի վարչական կենտրոնից 72 կմ հեռավորության վրա։


== Արտաքին հղումներ ==
Официальная страница
Սմիռնովսկի գյուղական խորհուրդ (Խարկովի մարզ)

Սմիռնովսկի գյուղական խորհուրդ  (ուկրաիներեն՝ Смирнівська сільська рада), Ուկրաինայի Խարկովի մարզի Լոզովսկի շրջանում։
2001 թվականի տվյալներով Սմիռնովսկի գյուղական խորհրդում բնակվում էր 1423 մարդ։ Տարածքը՝ 40.84 կմ²։ Բնակչության խտությունը կազմում էր 34.84 մարդ/կմ²։ Խորհրդում կա 2 բնակավայր։
Հիմնվել է 1920 թվականին։


== Ծանոթագրություններ ==


== Արտաքին հղումներ ==
Ուկրաինայի պետական ռադայի կայքում բնակավայրերի ամբողջական ցանկ։ (ուկր.)
Լյորենսկուգ

Լյորենսկուգ (նորվ.՝ Lørenskog), կոմունա Նորվեգիայի Ակերսհուս ֆյուլքեյում։ Կոմունայի վարչական կենտրոնը Սուլհեյմ քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 70.53 կմ² տարածք։
Կոմունայն իր անվանումը ստացել է Leirheimr բնակավայրի անունից։ Այստեղ է գտնվում 1150 թվականին կառուցված եկեղեցի, որը հանդիսանում է կոմունայի տեսարժան վայրերից մեկը։


== Լյորենսկուգի զինանշանը ==
Լյորենսկուգ կոմունայի զինանշանը հաստատվել է 1957 թվականի հուլիսի 26-ին և իրենից ներկայացնում է դեղին գույնով ներկված վահան, ներքևի մասը սուր, որի վրա պատկերված է նավի կարմիր գույնի ղեկ։ Այն խորհրդանշում է նավագնացությունն ու ձկնորսությունը։


== Բնակչություն ==
Համաձայն 2007 թվականի մարդահամարի տվյալների՝ Լյորենսկուգ կոմունայում բնակվում է 31.853 մարդ։ Կոմունայի բնակչության քանակը վերջին 60 տարում կրկնակի աճ է գրանցել։


== Պատկերասրահ ==

		
		
		


== Աղբյուրներ ==
Store norske leksikon. (նորվեգերեն)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2008-06-14 at the Wayback Machine. (նորվեգերեն)


== Ծանոթագրություններ ==
Քալամազու շրջան (Միչիգան)

Քալամազու շրջան (անգլ.՝ Kalamazoo County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 1,502 կմ² է, բնակչությունը՝ 250,331 մարդ (2010 թ. տվյալներով)։ Շրջկենտրոնն է Քալամազու բնակավայրը։ Կազմավորվել է 1829 թ.։
Թի-Էս-Դի

Թի-Էս-Դի (հայերեն՝ Թեքնոլոջի ընդ Սայնս Դայնամիքս), հետազոտություններով ու մշակումներով զբաղվող ընկերություն, որը գործում է Երևան և ԱՄՆ-ի Սանտա Բարբարա քաղաքներում։


== Հիմնադրում ==
Ընկերությունը հիմնադրվել է 1998 թվականին ԱՄՆ-ի Սանտա Բարբարա քաղաքում։ Ընկերության հայաստանյան գրասենյակը հիմնադրվել է 2013 թվականին։


== Գործունեություն ==


=== Արմֆոն ===
Թեքնոլոջի ընդ Սայնս Դայնամիքս ընկերությունը 2016 թվականի հունիսի 6-ին ներկայացրեց և վաճառքի դրեց Արմֆոն հեռախոսի առաջին մոդելները՝ ArmPhone 0502, ArmPhone 0505, ArmPhone 0508, ArmPhone 0509 և ArmPhone 0520:
Սմարթֆոնների ծրագրային ապահովում և դիզայնը ստեղծվում է Հայաստանում, իսկ հավաքումը՝ ԱՄՆ-ում և Հոնկոնգում։ Ներկայացված 5 մոդելների արժեքը տատանվում են 51 000 դրամից մինչև 151 000 դրամ։


== Ծանոթագրություններ ==
Ռյաբուխինո (գյուղ, Նովովոդոլաժսկի շրջան)

Ռյաբուխինո (ուկրաիներեն՝ Рябухине), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Ռյաբուխինո գյուղում բնակվում էր 158 մարդ։ Բնակավայրը զբաղեցնում է 1,61 կմ² տարածք։ Բնակչության խտությունը կազմում էր 98,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ադրբեջանի Հանրապետության կրթության նախարարություն

Ադրբեջանի Հանրապետության կրթության նախարարություն (ադրբ.՝ Azərbaycan Respublikası Təhsil Nazirliyi) Ադրբեջանի Հանրապետության գործադիր իշխանության հանրապետական մարմին, որը մշակում և իրականացնում է կրթության բնագավառում Ադրբեջանի Հանրապետության կառավարության քաղաքականությունը։
Ադրբեջանի Հանրապետության կրթության նախարարությունը մշակում և իրականացնում է «Կառավարության կառուցվածքի և գործունեության մասին» Ադրբեջանի Հանրապետության օրենքով իրեն վերապահված գործունեության ոլորտում Ադրբեջանի Հանրապետության կառավարության քաղաքականությունը։ Նախարարությունն ստեղծվում, վերակազմակերպվում է, և նրա գործունեությունը դադարեցվում է օրենքով։ Նախարարությունը գործում է Ադրբեջանի Հանրապետության Սահմանադրության, օրենքների, իրավական այլ ակտերի և իր կանոնադրության հիման վրա ։


== Նպատակներ ==
Նախարարության խնդիրներն են՝

կրթության համակարգի որակի և արդյունավետության մոնիթորինգը և գնահատումը։
օրենքով նախատեսված դեպքերում և կարգով կրթական ծրագրերի իրականացման լիցենզավորման ապահովումը։
կրթական համակարգի գործունեության որակի ու արդյունավետության գնահատման, «Լեզվի մասին» Ադրբեջանի Հանրապետության օրենքի պահանջների կատարման ապահովումը։
պետական կրթական չափորոշիչներին կրթական ծրագրերի համապատասխանության ապահովումը։


== Գործառույթներ ==
Նախարարությունն իր նպատակների և խնդիրների կենսագործման նպատակով իրականացնում է հետևյալ գործառույթները`

կրթության զարգացման երկարաժամկետ և միջնաժամկետ պետական ծրագրերի մշակում, դրանց մոնիթորինգ և գնահատում;
պետական կրթական չափորոշիչների մշակում և դրանց իրականացման մոնիթորինգ;
կրթության բնագավառի վերաբերյալ Ադրբեջանի Հանրապետության իրավական ակտերի նախագծերի ու կրթության բնագավառում Ադրբեջանի Հանրապետության պետական քաղաքականության մշակում;
բարձրագույն և հետբուհական մասնագիտական կրթության պետական կրթական չափորոշիչների և որակավորումների բնութագրերի մշակում ու հաստատում՝ ըստ մասնագիտությունների և կրթական աստիճանների;
կրթության բնագավառում միջպետական համագործակցության ծրագրերի մշակում և դրանց իրականացման կազմակերպում.
օրենքով և այլ իրավական ակտերով սահմանված կարգով համապատասխան վարչական վիճակագրական հաշվետվությունների ներդրում և դրանց միջոցով հավաքագրված տվյալների ու տեղեկությունների հիման վրա վարչական վիճակագրական ռեգիստրների վարում.


== Ընդհանուր տեղեկատվություն ==
Նախարար

Ջեյհուն ԲայրանովՏեղակալներ

Ֆիրուդին Կուրբանով
Մեհեբբեթ Վալիևա


== Ծանոթագրություններ ==
(7477) 1993 LC

(7477) 1993 LC, աստերոիդ աստերոիդների հիմնական գոտում։ Հայտնաբերվել է 1993 թվականի հունիսի 13-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,630943 ա. մ., առավելագույնը մոտենում է 2,2799 ա. մ. հեռավորության վրա և հեռանում 2,982 ա. մ.։ Արեգակի շուրջ մեկ ամբողջական պտույտ է կատարում 1558,71 երկրային օրվա ընթացքում, իր ուղեծրով շարժվելով միջինում 0,23096 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7477) 1993 LC աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մ.թ.ա. 609


== Դեպքեր ==


== Ծնունդներ ==


== Մահեր ==
Աշշուր-ուբալիտ II, Ասորեստանի վերջին թագավոր։
Էդուարդ Օլե

Էդուարդ Օլե (էստ․՝ Eduard Ole, մայիսի 20, 1898(1898-05-20), Կառուլա, Վալգամաա, Էստոնիա - նոյեմբերի 24, 1995(1995-11-24), Ստոկհոլմ), էստոնացի նկարիչ։ 1944 թվականից ապել է Շվեդիայում, 1951 թվականին ստացել է շվեդական քաղաքացիություն։ Հայտնի է կուբիզմի և դիմանկարների ոճով իր ստեղծագործություններով։


== Կենսագրություն ==
Էդուարդ Օլեն ծնվել է 1898 թվականի մայիսի 20-ին Կառուլա վոլոստում։ Նա բավականին վաղ ծանոթացել է ժամանակակից արվեստի հետ գեղարվեստի դպրոցի գրադարանի վերարարտդրություններով և այցելելով Մոսկվայի ու Սանկը Պետերբուրգի թանգարաններ։ 1914-1918 թվականներին Օլեն սովորել է Սանկտ Պետերբուրգի գեղարվեստի ակադեմիայում, որտեղ նրա վրա մեծ ազդեցություն է ունեցել  հատկապես գերմանական էքսպրեսիոնիզմը։ 1918 թվականին Էստոնիայի անկախության ձեռք բերումից հետո Օլեն վերադարձել է հայրենիք, որտեղ նա աշխատել է որպես թատերական նկարիչ, նկարչության ուսուցիչ և գեղարվեստական քննադատ։ 1923 թվականից նա դարձել է վարպետ նկարիչ։ Այդ տարին նա Ֆրիդրիխ Հիստի և Ֆելիքս Ռանդելի հետ նա Տարտուում ստեղծել է արվեստի խմբակ, որը կազմակերպել է կուբիզմի ոճով աշխատանքների ցուցահանդեսներ։ Չնայած Օլեն աշխատել է կուբիզմի ոճով, նրա ստեղծագործությունները պահպանել են ֆիգուրատիվիզմի տարրեր։ Այս ստեղծագործական ժամանակաշրջանը ավարտվել է 1926 թվականին և Օլեն զբաղվել է ստվերաներկով նկարչությամբ։
1925 թվականին Օլեն իր աշխատանքները ուղարկել է Փարիզի Անկախների սալոն։ 1927 թվականին նա ուսումնական այց է կատարել Ֆրանսիայի մայրաքաղաք։ Այդպես նա ստեղծել է մի շարք նկարներ, որոնք ներշնչված են քաղաքային թեմաներով։ Այս ուղևորությունից հետո կուբիզմի ազդեցությունը նրա աշխատանքների վրա մարել է, և նա անցել է ֆիգուրային կոմպոզիցիաների։ 1930-ականների սկզբին Օլեն նկարել է էստոնական մշակույթի գործիչների դիմանկարների մի շարք։ Նրանց թվում են Յուհան Սիմը, Հենրիկ Վիսնապուուն, Ֆրիդեբերգ Տուգլասը և Աուգուստ Գայլիտը։ 1937 թվականին Օլեն 2-րդ անգամ մեկնել է Փարիզ։ Դրանից հետո նա մեծ հետաքրքրություն է ցուցաբերել լանդշաֆտային նկարչության հանդեպ և աշխատել այս ժանրում մինչև 1940-ական թվականները։ 1939 թվականին նա ամուսնացել բանասեր Հելմի Մետսվախտի հետ։
1943 թվականին նա Էստոնիայից գնացել է Ֆինլանդիա, որտեղ նա նկարել է Լաուրա Քեթունենի ու Վիլյե Տարկայնենի դիմանկարները։ Հաջորդ տարի նա այդտեղից գնացել է Շվեդիա։ 1951 թվականին նա ընդունել է Շվեդիայի քաղաքացիություն։ Նրա կինը մնացել է ապրելու Էստոնիայում։ Օլեն կարողացել է կրկին այցելել իր հայրենիք միայն 1990 թվականին։
Շվեդիայում Օլեն աշխատել է որպես Հյուսիսային երկրների թանգարանի նկարազարդող։ Նա ուղևորվել է Լապլանդիա և Հյուսիսային Նորվեգիա, որից հետո սկսել է փոխվել նրա գեղարվեստական ոճը։ Նա կենտրոնանում էր սկանդինավյան  հյուսիսային բնապատկերների վրա, նրա աշխատանքներում սկսել են գերակիշխող դեր ունենալ հյուսիսային էքսպրեսիոնիզմի տարրերով պոստիմպրեսիոնիզմը, մասնաապես Էդուարդ Մունկի նման։ 1960-ականների վերջին Օլեն նորից իր աշխատանքներում կրկին ներառել է կուբիզմի տարրեր։ Այս ստեղծագործական շրջանը տևել է մինչև նրա մահը։ Օլեն մահացել է 1995 թվականի նոյեմբերի 24-ին Ստոկհոլմում, թաղված է Տալլինի Անտառային գերեզմանոցում։


== Ծանոթագրություններ ==


== Գրականություն ==
Arvo Mägi: Eduard Ole: The Life and Work of the Artist, Stockholm 1978, ISBN 91-7260-197-3.